ROMÂNIA









JUDETUL TIMIŞ

DIRECŢIA ŞI DEZVOLTARE 

NR. SC 2021 - 9734/08.04.2021  
RAPORT DE SPECIALITATE

Privind aprobarea proiectului "CONSTRUIRE CORP P+1E LA ŞCOALA GIMNAZIALĂ NR.13", Timişoara, str.G.Muzicescu nr.14”, cod SMIS 134130 și a cheltuielilor aferente,
 cu actualizarea devizului general și a indicatorilor tehnico-economici
Având în vedere Referatul de aprobare al proiectului de hotărâre  al Primarului Municipiului Timișoara și Proiectul de hotărâre privind aprobarea proiectului "CONSTRUIRE CORP P+1E LA ŞCOALA GIMNAZIALĂ NR.13", Timişoara, str.G.Muzicescu nr.14”, cod SMIS 134130, precum și a cheltuielilor aferente, cu actualizarea devizului general și a indicatorilor tehnico-economici,
Facem următoarele precizări:
Pe terenul cu nr.Top. 26470, la adresa str.G.Muzicescu nr.14, Timişoara, jud.Timiş, se află amplasată Școala gimnazială nr. 13, în regim P+2E cu dimensiunile în plan 23,36mx26,50m, construită între anii 1965-1967. Proiectul iniţial al şcolii prevedea şi realizarea unei săli de sport care, însă, nu a mai fost construită.

În prezent şcoala dispune de un număr de 15 săli de clasă, 3 laboratoare, 2 cabinete, o sală de sport improvizată, un cabinet medical şcolar, 3 grupuri sanitare, arhivă şi 2 terenuri de sport.
Administraţia şcolii întâmpină dificultăţi în desfăşurarea procesului de învăţământ, atât din cauza numărului insuficient de săli de clasă, ceea ce conduce la necesitatea stabilirii orarului în două serii ( dimineaţă şi după amiază ), cât şi din lipsa unei săli de sport adecvate pentru desfăşurarea orelor de sport în perioada rece a anului. 

Pentru asigurarea desfăşurării procesului de învăţământ într-un singur schimb, având în vedere numărul actual de elevi ai şcolii – 735 copii, dar şi posibilitatea creşterii numărului de elevi în viitorul apropiat, s-a optat pentru construirea unui corp de clădire P+1E printr-un proiect care să fie finanțat în cadrul Programului Operaţional Regional 2014-2020, Axa 9/9.1.

În acest sens, au fost adoptate: Hotărârea Consiliului Local al Municipiului Timişoara nr. 40 din 05.02.2019, privind aprobarea documentaţiei tehnico-economice - faza S.F., a indicatorilor tehnico-economici şi a Anexei privind descrierea sumară a investiţiei, pentru obiectivul " CONSTRUIRE CORP P+1E LA ŞCOALA GIMNAZIALĂ NR. 13", Timişoara, str.G. Muzicescu nr. 14;
și
Hotărârea Consiliului Local al Municipiului Timişoara nr. 367 din 01.09.2020, privind aprobarea documentaţiei tehnico-economice - faza PT și a indicatorilor tehnico-economici, pentru obiectivul "CONSTRUIRE CORP P+1E LA ŞCOALA GIMNAZIALĂ NR.13", Timişoara, str.G.Muzicescu nr.14,
Iar la data de 26 februarie 2021, a fost depusă Cererea de finanțare cu nr. de înregistrare V/TM/2019/9/9.1/1/1520/26.02.2021, pentru realizarea proiectului "Construire corp P+1E la Şcoala Gimnazială Nr.13", Timişoara, str.G.Muzicescu nr.14, cod SMIS 134130” în cadrul Programului Operaţional Regional 2014-2020, Axa 9/9.1. 
La data de 06.04.2021, prin adresa nr. 10624/05.04.2021, ADR Vest a comunicat Municipiului Timișoara că Cererea de finanțare depusă a fost admisă și că mai sunt necesare clarificări pentru a putea continua procesul de evaluare a cererii de finanțare, cu precizarea că AMPOR își rezervă dreptul de a respinge proiectul pe întreg procesul de evaluare, selecție și contractare dacă nu sunt întrunite anumite condiții.
Astfel, pentru continuarea procesului de evaluare, este necesară transmiterea anexelor obligatorii la contractul de finanțare, conform Ghidului specific pentru prioritatea de investiții POR/2019/9/9.1/1/7REGIUNI, dintre care unele trebuie supuse aprobării Consiliului Local al Municipiului Timișoara, mai exact:
· Hotarârea Consiliului Local de aprobare a proiectului și a cheltuielilor aferente, în conformitate cu
ultima formă a bugetului rezultat în urma etapei de verificare, în care să fie incluse toate cheltuielile
pe care solicitantul trebuie să le asigure pentru implementarea proiectului, în condițiile        rambursării/decontării ulterioare a cheltuielilor eligibile din instrumente structurale;
· Devizul general, elaborat în baza H.G. nr. 907/29.11.2016, actualizat în conformitate cu ultima formă a bugetului rezultat în urma etapei de verificare;
· Indicatorii tehnico-economici actualizați.

În concluzie,  

PROPUNEM:
·  aprobarea proiectului cu titlul „Construire corp P+1E la Şcoala Gimnazială Nr.13 din Timişoara, str.G.Muzicescu nr.14” - cod SMIS 134130, finanțat în cadrul Programului Operațional Regional 2014-2020, Axa prioritară 9, Prioritatea de investiții 9.1, precum și a cheltuielilor aferente;
· aprobarea valorii totale a Proiectului „Construire corp P+1E la Şcoala Gimnazială Nr.13 din Timişoara, str.G.Muzicescu nr.14”- cod SMIS 134130, în cuantum de  3.990.241,12 lei (inclusiv TVA), din care valoare totală eligibilă 3.797.162,07 lei;
· aprobarea devizului general actualizat, conform Anexei 1 care va face parte integrantă din hotărâre;

· aprobarea indicatorilor tehnico-economici actualizați, conform Anexei 2 care va face parte integrantă din hotărâre;

· aprobarea alocării din bugetul local a contribuției proprii în proiect a Municipiului Timișoara în cuantum de 75.943,25 lei, reprezentând contribuția de 2% din valoarea eligibilă a proiectului, respectiv cofinanțarea proiectului „Construire corp P+1E la Şcoala Gimnazială Nr.13 din Timişoara, str. G.Muzicescu nr.14”- cod SMIS 134130;
· aprobarea asigurării tuturor resurselor financiare necesare implementării proiectului în condiţiile rambursării/decontării ulterioare a cheltuielilor eligibile din instrumente structurale.

Având în vedere prevederile legale expuse în prezentul raport, respectiv H.G. nr. 907/29.11.2016 şi  Ghidul General pentru POR 2014-2020, Axa prioritară 9, Prioritatea 9.1, apreciem că Proiectul de hotărâre privind aprobarea Proiectului "CONSTRUIRE CORP P+1E LA ŞCOALA GIMNAZIALĂ NR.13", Timişoara, str. G.Muzicescu nr.14”, cod SMIS 134130 și a cheltuielilor aferente, cu actualizarea devizului general și a indicatorilor tehnico-economici, îndeplinește condițiile tehnice pentru a fi supus dezbaterii și aprobării plenului consiliului local. 

